  Виталий Пронин Синпелетлы уксё - оглом 7 миллион манет - люкаллям дано кылбурчилэсь творчествозэ гажасьёс - Воткинскын улӥсьёс, ужбергатӥсьёс.Воткинскын усьтӥськиз кылбурчилы, кырӟасьлы, артистлы В. Высоцкийлы сӥзем туй синпелет. Со сылэ «Юбилейный» культура юрт азьысь скверын.Синпелетлы уксё - оглом 7 миллион манет - люкаллям дано кылбурчилэсь творчествозэ гажасьёс - Воткинскын улӥсьёс, ужбергатӥсьёс. Калыклэн мылкыд каремезъя ик «Юбилейный» культура юрт азьысь скверлы но В. Высоцкийлэн нимыз сётэмын. Синпелетэз сӥё-дано усьтон ужрадэ пыриськиз Удмуртилэн Тӧроез Александр Соловьев.- Владимир Высоцкий нош ик милемыз огазеяз, - вераз Удмуртилэн Тӧроез. - Со али но, милям егит дыръёсмы вакытэ кадь ик, матын луэ арлыдоослы но, егитъёслы но, пӧртэм сямо но пӧртэм ужъёсын тыршись адямиослы. Калык гажа дано артистлэсь творчествозэ, со уга ӧз кышкалля аслэсьтыд малпанзэ шараялляны, аспӧртэм сюрессэ ортчыны. Мон тау карисько Воткинскын улӥсьёслы ӟеч уж лэсьтэмзы понна. Ужрадэ вуиз крезьгурчилэн пиез но - Никита Высоцкий.Ужрадэ вуиз крезьгурчилэн пиез но - Никита Высоцкий. Со Владимир Высоцкийлэсь музейзэ кылдытӥз, атаез сярысь «Спасибо, что живой» кинолы сценарий гожтӥз. Никита Владимирович шуиз: та памятник городын улӥсьёс понна пумиськон интылы мед пӧрмоз, Москваысь Александр Пушкинлэн синепелетэз кадь.Ужрад пумын Александр Соловьев но Никита Высоцкий та скверын кыз мерттӥзы."Удмурт дунне" Туспуктӥз А. Поздеев  